רשימת ציוד

== בסיסי ==
* נעלי הליכה.
* תרמיל להולכים ברצף - בין 50 ל- 65+10 ליטר. כיסוי גשם (קל משקל) לתרמיל- בחורף בלבד. בעונות המעבר אפשר שקיות ניילון גדולות ככיסוי.
* שקית/מיכל שתיה גמיש 3 ליטר+ צינורית שתייה ("שלוקר"), + בקבוק מים ליטר וחצי ריק.
* שק שינה. שק דחיסה.
* מזרן. (מתנפח, או פלציב)
* מחסה - ( אם צריך): אוהל, טראפ\טארפנט, יריעה, כילה בלבד (מומלץ), או סוג מחסה אחר.
* מפה (חובה על אדם אחד במידה ואתם ללא המדריך שמכיל מפות, או ללא ספר המפות), או ספר דרך, או שניהם. לחסכון במשקל על הגב, מהספר רצוי לקחת צילומי דפים רלוונטיים לאותו שבוע בלבד, אפשרי צילום או סריקה של מקטעי המפה הרלוונטיים בלבד. יש ספר מפות ששוקל כ 250 גרם ומכיל רק את מפות השביל (ללא תאור דרך).
* פנס, רצוי פנס ראש \ לד
* להב (אולר, אולר שוויצרי - מומלץ, סויסקארד)יתרון ללדר מן כאשר פוגשים ברז מים ללא ידית.
* משקפי שמש
* מצפן - לפי הרמה האישית (זעיר איכותי לרצועת השעון\ התיק, או סונטו מיקרו, או סילווה 7 \ ריינג'ר 3)
* אופציה: אמצעי תקשורת לוויני לחלקים הדרומיים בהם אין קליטה סלולרית (טלפון לוויני או מסנג'ר לוויני)
==ביגוד ==
ככלל, נעדיף ביגוד סינטטי מנדף החוצה. למידע נוסף, ראו שיטת השכבות. 
* 1 זוג מכנסים ארוכים מתייבשים בקלות ( יש הממליצים על מתפרקים, ויש המעדיפים מכנסיים ארוכים קלים.)
* 1 מכנסים קצרים, עדיפות לבטנת רשת (גם לשינה, רחצה, הליכה ושפשפות).
* 1 עד 2 חולצות קצרות, רצוי כושר נידוף טוב. 
* לפי עונת השנה: 1 חולצה ארוכה מחממת, או קלה נגד שמש וקוצים.
* 1 עד 3 זוגות תחתונים. ( הכמות לבחירה אישית)
* 1 עד 2 זוגות גרביים מרופדים, בשום אופן לא מכותנה!!! מנדפי זיעה.( הכמות לבחירה אישית)
* 1 עד 2 זוגות גרביים פנימיות דקות סינטטיות.(הכמות לבחירה אישית)
* 1 כובע (עדיפות לרחב שוליים \ מצחיה ארוכה "בייסבול" \ כובע לגיונרים)
* (בחירה אישית- מומלץ): סנדלים כפכפים או סנדלי אצבע לערב, רצוי קלים מאוד (קרוקס, או חיקוי קל שלהן, וכו') 
* שקית אשפה, לנשיאת כביסה. 
בעונות המעבר \ לרגישים לקור: 
* כובע פליס, או צמר טוב, שמכסה גם את האוזניים.
* מגן צוואר פליס איכותי, או צעיף פליס קל. 
בחורף : 
* הגנת גשם - שכבה אטומה: מעיל גשם\רוח, פונצ'ו, או חליפת סערה קלה.
* פליס או דומה, רצוי עם הגנת רוח.
* כפפות פליס קלות. למינימליסטיים: כפפות לטקס.
== בישול ==
* פריט שמצוין כ "בחירה אישית" - יש הרואים בו צורך, ולמרות הכפילות - ניתן לקחתו ביחד עם פריט שני. 
* פריט שמסומן כ "או" - או זה, או זה. אחרת, חבל על המשקל והנפח. 
* גזייה (מומלץ)/ או כהליה / או בנזיניה (פחות מומלץ) או: תנור עץ מאולתר. 
* (בחירה אישית): מגן רוח קל לגזייה, לקיצור זמן הבישול וחסכון בדלק. אופציה: מע' בישול (ע"ע טרנגיה). הצעת ייעול: להשתמש במזרן שטח כמפני הרוח בבישול
* למבשלים: סיר מחומר קל משקל, מומלץ תחתית כפולה או מעט עבה, רצוי נטול ידית. 
* (בחירה אישית): מכסה לסיר, מחומר מתכתי קל משקל, קוטר 1 גדול מהסיר, שישמש גם כמחבת וכצלחת. (למשל, כיסוי סיר ג'חנון)
* פינג'אן קל שישמש גם ככוס, לחלופין: פחית שימורים נקייה. בחירה אישית: כוס פלסטיק או מתכת קלה. לבעלי ההון: כוס טיטניום. 
* מתפס (גריפר) לכלי הבישול, מחומר קל משקל. 
* סכין: הלהב באולר שלכם, או: סכין מטבח חדה ראש מריחה עגול, קלת משקל.
* כף קלת משקל - רגילה, טיטניום או (מומלץ) חד פעמית מהסוג האיכותי מאוד, או: "ספארק" מלקסן, או מקלות אכילה. בחירה אישית: מזלג.
* פותחן שימורים באולר שלכם, בחירה אישית: פותחן מתקפל, קל משקל (מומלץ, זה שבאולר השוויצרי לא נוח). 
* מצית חד פעמית + גיבוי: גפרורים באריזה אטומה - ראו פק"ל אש
* ערכת תבלינים בקופסאות פילים אטומות: מלח, פלפל (גרגרים טחונים)- חובה. (לבחירה אישית): שום, אופציות לגרעיני הל, אורגנו ותבלינים אחרים. 
* (בחירה אישית): שמן זית 50 מ"ל בבקבוקון אטום
* (בחירה אישית):לערבוב אוכל - כף עץ ידית מקוצרת, או כלי טפלון קל משקל.
* סקוטש לניקוי, או: נייר מגבת לניקוי יבש, או: מטלית\ כרית ניקוי + חול בשטח.
== היגיינה ==
* (בחירה אישית): מגבת מחומר שמתייבש מהר, או: ריבוע מטלית כלים או "וילדה", או: פריט ציוד דו שימושי לעניין (משולש, חולצה וכו')
* מברשת ומשחת שיניים - דוגמית, או אריזה קטנה\ לקראת סיום.
* סבון אחד- רבע יחידה \ עוגית, רצוי אנטיספטי ("אסותא" וכו'), בשקית פסגור קטנה. יש הלוקחים לכל השימושים.
* נייר טואלט לפי 15-20 גר'/ 1.2 מ' ליום, משוטח, מוגן מים בשקית ניילון סנדוויץ קלה. ניתן להוציא הקרטון.
* קרם להגנה מהשמש בשקית ניילון קטנה.
* (לבחירה אישית): דאודורנט- ספיד סטיק, חלאבילין וכו'.
* (לבחירה אישית): מספרי ציפורניים: באולר שוויצרי, או: קלות משקל, או: טיפול תקופתי מסודר במנוחות. אין להזניח הציפורניים. 
* (לבחירה אישית): מקלוני אוזניים: 10 יחידות
* (לבחירה אישית): קיסם שיניים- בידית האולר השוויצרי או דנטל פלוס מערכת עזרה-ראשונה
== עזרה ראשונה ==
זוהי דוגמא בלבד. מטרת הציוד לטפל בבעיות הליכה והגיינה שכיחות ובמקרה הצורך להביא אתכם עד נקודת היישוב הקרובה בלבד, ושם למלא מחדש ולהשלים. קחו ציוד ברמה המתאימה לידע הרפואי האישי שלכם, אך היזהרו מהעמסת ציוד רב מידי. השתדלו שהפריטים יתאימו גם לתיקונים. הרשימה לאדם בעל הכשרת עזרה-ראשונה בסיסית. משקל הר"מ 96 גרם, לא כולל פירטי הבחירה האישית:
* פלסטרים רגילים איכותיים - 3-7 יחידות (בחירה אישית), רצוי מגוון גדלים וצורות, מהם לפחות 3 סטנדרט.
* גליל פלסטר קל וחזק 3 מ' (המלצה חזקה על 3M ספורט, או לויקופלסט קטן בגליל הפלסטיק)
* תחבושת רגילה רחבה, רצוי מהנמתחות - 1 יחידות
* (לבחירה אישית): תחבושת אלסטית קטנה - קומפקטית, 1 יחידה
* פד גזה סטרילי קטן * 5, גדול * 3
* (לבחירה אישית): תחבושת אישית 1 יחידה - ראה פרק חסכון במשקל
* (לבחירה אישית) מספריים: זכרו כי הגזירה והחיתוך כבר מכוסים בלהב הסכין שלכם. 
* משולש רפואי גדול קל משקל - 1 יחידות (פריט חובה רב שימושי: בנדנה, צעיף, מגן צואר מהשמש, חוסם עורקים, קיבועים שונים והגנות חבישה, נקע ברגל, מגבת, מגן פנים בלילה, חגורה\ רצועה מאולתרת, ועוד...)
* 5 יחידות סיכת בטחון - 1 קטן 2 בינוני 1 גדול. ישמשו גם לתיקונים. 
* פינצטה: באולר שוויצרי או מתכת קלת משקל
* חומר חיטוי לחתכים פצעים וכויות שטחיות, שפורפרת קטנה 3-5 גרם: יוד, פוביודין, פולידין וכו'
* משחה אנטיביוטית שפורפרת קטנה 3-5 גרם. (המלצה חזקה על סינטומיצין 5%- יעילה להכל)
* שפתון או וזלין 5 גר'
* כדורים לשיכוך כאבים קל (אופטלגין, אקמול, מכילי איבופרופןוכו') - 4-6 יחידות לאדם. 
* כדורים לשיכוך כאבים בינוני (נורופן, נרוסין, רוקל וכו') - 2 יחידות
* כדורים נגד שלשול - אימודיום 4 יחידות
* (לבחירה אישית):כדורים נגד אלרגיה - היסטמין וכו' - 3 יחידות
* נגד יתושים וחרקים באריזה קטנה - אירוגארד, אוטן (מומלץ), וכו'. 
* (לבחירה אישית): משחה נגד שפשפות רדנק, אקילן או אחר
* (לבחירה אישית) משחה להקלת עקיצות וגירוד אריזה מרוקנת, רצוי גם אנטי אלרגנית. 
* (לבחירה אישית) בטיול ארוך מעל שבועיים, השלמות תזונה: כדורי סידן ומולטיויטמין - 1-2 יחידות ליום
* (לבחירה אישית): טלק, או פונגימון. 
* (לבחירה אישית): מיני מדחום אישי "סרט" פלסטי השוקל פחות מרבע מגרם יחידה - 3 יחידות (יבואן: יוניפארם, להשיג בסופרפארם)
* (לבחירה אישית): מדרסים. 
* שקית לציוד עזרה-ראשונה: מומלץ זיפלוק או פסגור שקופה עמידה. רצוי לחלק הציוד לקבוצות בשקיות קטנות יותר. יש לגזור שולי האלומיניום של אריזות הכדורים בעיגול, למניעת ניקוב השקית.
* לרענן תקופתית ולהשלים חוסרים לפי השימוש, בתקופות המנוחה. 
----
== פק"ל תיקונים וחירום ==
- הציוד הר"מ לבחירה אישית, ומשתנה לפי הצורך והידע. ההצעה להלן מותאמת לתנאי ישראל, גם במדבר, ולבעלי מעט ידע - מעניקה גם יכולות הישרדות בסיסיות (איתות, מחסה, מיצוי וטיהור מים) שככל הנראה לעולם לא תצטרכו אותן. משקל הר"מ 95- 110 גרם, לא כולל פירטי הבחירה האישית. התאימו התוכן לאזור, לעונה ולנסיבות בהם אתם הולכים. ...היזהרו מהעמסת פריטים מיותרים!
* כלי עבודה קל רב שימושי: המלצה חזקה על אולר שויצרי, רמת כלים בינונית. בהישג יד מהיר, מאובטח לתרמיל: יכיל להב טוב, ניקוב, חיתוך, דקר, מסור עץ וכו'.מומלץ: מברגון\ מברגון משקפיים. למינימליסטיים: סויסקארד. לאוהבי הלדרמן: ראו המאמר על "חסכון במשקל". 
* (לבחירה אישית): פנס לד סוללת מטבע + מפסק - לגיבוי, וכתחליף אפשרי לפסים זוהרים או לאפוד זוהר, איתות חירום וכו' {לא חייבים יקר - יש בחנויות לכלי כתיבה ב- 10 ש"ח}. 
* משרוקית פלסטיק קלה צליל חד וגבוה 
* גליל איכותי קומפקטי חוט כותנה לתפירה (ביגוד, תיקונים, יבלות)
* בתוכו מושחלות 2 -3 מחטי תפירה רגילה (ביגוד, תיקונים, יבלות), אחת גדולה ואחת או שתיים עדינות (גם ליבלות)
* 3 כפתורים, 1 קטן 2 גדול
* 1-2 מחט עבה לתרמיל (רגילה עבה קצרה, ובנוסף רגילה עבה ארוכה. מחטים זולות נוטות להישבר בלחץ, לכן לקחנו שתיים). 
* 3-5 מ' חוט ניילון (דייג) 0.25-0.40, או: דנטל פלוס עם וקס, ללא המארז - לתיקונים כבדים: תרמיל, רצועות, אוהל וכו'. 
* כרוכים סביב בדל עפרון 3 ס"מ (להודעות חירום ואחרות בשטח)
* דף נייר A4 מקופל (להודעות חירום והדלקת אש קשה), אפשרי במקום פנקס.ניתן להחליפו בדפי המפה או הספר המצולמים. לכותבי יומן - פנקס, מחברת קלה. 
* אש: ראה פק"ל אש בערכת הבישול, אפשרי 7-5 פיירסטרטר גזור (מומלץ, בייחוד בעונות המעבר ובחורף), או אלתור על ידי נייר + לטפטף עליו שעווה מהנר (בעיקר בקייץ). 
* בדל נר, לסיוע בהדלקת מדורות קשה ובתאורת לילה במחסה
* 2-3 מ' סרט דביק, רצוי איכותי וקל (דאקטייפ...אבל גם איזולירבנד רגיל יעבוד...), כרוכים על העיפרון או מקל ההליכה, או: גליל הפלסטר מערכת העזרה-ראשונה שלכם. 
* 5 מ' מיתר קל וחזק, 0.3-0.5 מ"מ, רצוי חלול (תליית כביסה, קשירה, תלייה בשטח, תיקוני תרמיל רצועות אבזמים, שרוך חלופי, הורדת ציוד בסולמות, ועוד...) 
* במקרה אוהל \ יריעה וכו' - 5 מ' חוט משיחה דק וקל באיכות סבירה. 
* סיכות בטחון: נמצאות בערכת עזרה-ראשונה. 
* כדורי טיהור מים ל- 3-5 ליטר לפחות. לסינון המים, השתמשו במשולש מערכת העזרה-ראשונה. לחלופין: קש לטיהור מים.
* (לבחירה אישית) בעונות המעבר ובחורף - שקית ניילון גדולה, חזקה ואיכותית מסוג אשפה ענקית לגננים, הדרופובית, מקופלת ודחוסה, רצוי כתום או צבע בולט דומה: אם לא - שחור. (למחסה חירום רוח, הגנת גשם מהתרמיל ומכם, מיצוי מים, איתות פרוש, ועוד). בקייץ או כשחם, אין בה צורך. 
* * טבעת איטום "o- ring" קוטר קטן לתיקון חיבור שלוקר שחוק \ נוזל. 
* (לבחירה אישית) רצועת קשירה + סגר הידוק פלסטי קל איכותי, 1- 1.5 מ' (לקשירה חיצונית של פריטים על התרמיל, להחלפת רצועות, קשירות, תליות ציוד, חגורה חלופית, קיבוע נקע ברגל, חוסם עורקים קבוע לטווח ארוך, ועוד...). יש המחליפים אותה בחוט גמיש ("מיתר בנג'י"), המהדרין במשקל - משתמשים במיתר הגמיש גם כמערכת נשיאה קדמית לתרמיל וגם לתליית ויבוש פריטים במנוחה. 
* שקית לפק"ל תיקונים: מומלץ זיפלוק או פסגור שקופה עמידה.
* לרענן תקופתית ולהשלים חוסרים לפי השימוש, בתקופות המנוחה.
== שונות ==
* שעון (או שימוש בשעון הסלולרי).
דף מספרי טלפונים מודפס ( במקרה שהסוללה אופס נגמרה)
* כסף מזומן, תעודה מזהה וכרטיס אשראי.
* פלאפון ומטען קל. בשהות ארוכה בשטח ללא מקורות טעינה, רצוי לנתקו מהרשת, או להפעילו לסירוגין ולעלות לפי הצורך בלבד. 
* (לבחירה אישית): מצלמה קלה ושטוחה, רצוי דיגיטלית: סוללות + ספייר. לחלופין או בלית ברירה, מצלמה בסלולרי. 
* חוט (או מיתר דק) 5 מ' לתליית כביסה: מכוסה בערכת תיקונים.
* מחזירי אור לתליה על התיק: אין צורך - מכוסה בפנס הלד הזעיר בערכת תיקון וחירום. 
* כלי תפירה - מכוסה בערכת תיקונים.
* פנקס ועט: מכוסה בערכת התיקונים והחירום.
* למרכיבי משקפיים: אם לקחתם משקפי שמש אופטיות, אלה המשקפיים הרזרביות שלכם. אם לא, קנו זולות חירום מתקפלות או קטנות, באריזה קשיחה.
== קישורים חיצוניים ==
* רשימת ציוד לשבילים ארוכים
קטגוריה: ציוד